
Aquest matí, el Bobi té molta son. Li costa obrir els ulls!—Bobi! —diu la mare quan entra a l’habitació.El Blu salta emocionat als peus del llit.—Desperta’t! Que avui és la festa de final de curs! Bim, bam, bum,  a l’escola catapum! 

El Bobi i el Blu ja s’han posat en dansa! 

Au, va, afanya’t! Blu, però què fas?  Hem d’anar pas a pas,  sense córrer... mirar a banda i banda  abans de travessar el carrer!

D’acooord!  És que estic tan content!  Avui fem la funció!Bobi, mira. Què és això? Un caramel!Ecs! Blu, no el toquis! 

A l’escola, tothom fa dies que prepara la festa. Aquesta tarda, els vindran a veure tots els pares, les mares, les àvies i els avis... Els més petits cantaran en un cor i...  quina emoció!, el Bobi i el Blu hi faran una cosa especial, una cosa que fa molts dies que practiquen! I la mestra  els ha dit que ho fan molt bé. Es diu...

El dia passa molt de pressa per a tothom a l’escola. Estan molt atrafegats arreglant-ho tot, endreçant i decorant  perquè la festa de final de curs sigui espectacular. 


[image: background image]
[image: background image]
[image: background image]
Ja comença la festa! Tothom està assegut on toca: els nens davant i els grans darrere. Com diu la mestra,  en aquest rusc no hi cap ni una abella més!

